《秋日閒居十首 其四》
宋代·张侃

秋崖一段清，秋水暗生池。眼力所尽处，不特宋玉悲。

化工尔许巧，閒花糁枯枝。凉生细细吐，月缓重重垂。

但恨古之人，未能铸好辞。从叟悲秋语，如石不可移。

独爱白乐天，酌酒细吟诗。渐喜无人听，格外只自知。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。